नेपाल
एक छोटे से क्षेत्र के लिए नेपाल की भौगोलिक विविधता बहुत उल्लेखनीय है। यहाँ तराई के उष्ण फाँट से लेकर ठण्डे हिमालय की शृंखलाएँँ अवस्थित हैं। संसार का सबसे ऊँची 14 हिम शृंखलाओं में से आठ नेपाल में हैं जिसमें संसार का सर्वोच्च शिखर सागरमाथा एवरेस्ट (नेपाल और चीन की सीमा पर) भी एक है। नेपाल की राजधानी और सबसे बड़ा नगर काठमांडू है। काठमांडू उपत्यका के अन्दर ललीतपुर (पाटन), भक्तपुर, मध्यपुर और किर्तीपुर नाम के नगर भी हैं अन्य प्रमुख नगरों में पोखरा, विराटनगर, धरान, भरतपुर, वीरगंज, महेन्द्रनगर, बुटवल, हेटौडा, भैरहवा, जनकपुर, नेपालगंज, वीरेन्द्रनगर, महेन्द्रनगर आदि है।
नेमजुंग
नेमजंग ( हिमलुंग हिमाल) नेपाल के हिमालय का एक पर्वत है। यह नेपाल की राजधानी काठमांडू के उत्तर-पश्चिम में लगभग 150 किलोमीटर (93 मील) और आठ-हज़ारी मनासलू के उत्तर-पश्चिम में लगभग 25 किलोमीटर दूर स्थित है, । इसके शिखर की ऊँचाई 7,140 मीटर (23,425 फीट) है। नेमजंग को पहली बार 27 अक्टूबर, 1983 को नेपाल और जापान के संयुक्त अभियान और जुनजी कुरोताकी के नेतृत्व वाले हिरोसाकी विश्वविद्यालय अल्पाइन क्लब द्वारा पूर्वी रिज के माध्यम से चढ़ा गया था। इससे पिछला अभियान 1963 में हिशाचिका ज़ेंगाउ के नेतृत्व में डेन डेन क्यूशू अल्पाइन क्लब जापान द्वारा किए गए थे; 1994 में एक ब्रिटिश अभियान द्वारा; और 2009 में एक फ्रांसीसी टीम द्वारा। 30 अक्टूबर, 2009 को पर्वतारोही ओसामु तानबे के नेतृत्व में एक जापानी टीम ने नेमजंग को एक नये पथ से शिखर तक पहुंचने में सफलता प्राप्त की जो कि पश्चिमी रिज के माध्यम से पहली बार किया गया था।